Chernor Ramadan Maju Bah (an haife shi a ranar 29 ga watan Afrilun shekarar, 1972 [1] ) wanda aka fi sani da laƙabi da Chericoco shi ne lauya kuma ɗan siyasa ɗan Saliyo wanda a yanzu haka shi ne shugaban adawa tun daga shekarar 2019 kuma a baya ya riƙe mukamin mataimakin kakakin majalisar dokokin Saliyo a tsohuwar gwamnatin Hon. Ernest Bai Korma [2] da kuma Shugaban Majalisar Kwamitin Ma'adinai da Kwamitin Albarkatun Ma'adanai [3] [4] . Ya kuma taba zama Shugaban Kwamitin Dokokin Majalisar Dokoki. Shi memba ne na Majalisar Saliyo daga Yankin Yammacin Gundumar Garuruwa, mai wakiltar mazabu 110, wanda galibi ya hada da unguwar Brookfields a Freetown . Shine dan takarar mataimakin shugaban kasa a jam’iyyar All People Congress (APC) a zaben shugaban kasar Saliyo na shekarar 2018, bayan da ya bayyana sunan dan takarar mataimakin shugaban jam’iyyar APC a babban taron jam’iyyar a Makeni a ranar 15 ga watan Oktoban shekarar 2017. An fara zaben Chernor Maju Bah a matsayin dan majalisa a zabukan Majalisar Dokokin Saliyo na shekarar 2007.